Didieji Lukai

Didieji Lukai (arba Velikije Lukai) – miestas Pskovo srityje (vakarų Rusija), prie Lovatės upės, 313 km į pietryčius nuo Pskovo; rajono centras. Geležinkelio mazgas, oro uostas. Išvystyta mašinų, metalo, elektrotechnikos, statybų, medienos, maisto, lengvoji pramonė. Veikia žemės ūkio akademija, kūno kultūros institutas, dramos teatras, kraštotyros muziejus. Miesto istoriniame centre išlikusi 1704–1708 m. tvirtovė.

 Istorija 

Pirmąkart minimi 1166 m. kaip Lukai prie Lovatės (). Nuo XII a. priklausė Naugardo respubklikai, 1198 m. nesėkmingai pulti Polocko ir Lietuvos pajėgų, 1211 m. pastatyta tvirtovė. Nuo 1406 m. žinomi kaip Didieji Lukai, 1478 m. Maskvai sutriuškinus Naugardo respubliką, įėjo į Rusijos valstybę. Livonijos karo metu 1558 m. čia buvo apsistojęs Ivanas Rūstusis. 1580 m. rugsėjo 5 d. tvirtovę užėmė Stepono Batoro kariauna, bet 1583 m. pilis vėl atiteko rusams. 1611 m. miestas visiškai nusiaubtas, 1619 m. atstatytas. 1777 m. gavo miesto teises. Tai buvo Pskovo gubernijos miestas, apskrities centras. 1901 m. nutiestas geležinkelis. II pasaulinio karo metu vyko nuožmios kovos.

XX a. 3 dešimtmetyje per Velikije Lukus veikė ilgą laiką vienintelė Lietuvą su išorės pasauliu jungusi tarptautinė aviacijos jungtis - SSRS ir Vokietijos aviakompanijos "Deruluft" oro linija Berlynas-Karaliaučius-Kaunas-Velikije Lukai-Maskva.SSRS žurnalisto J. Chmelkovo įspūdžiai apie kelionę „Derulufto“ orlaiviu

 Sportas 
 FK Luki-Energija (futbolo klubas);
 „Ekspreso“ stadionas ().

 Šaltiniai 

Kategorija:Pskovo srities miestai